Aiškinamasis raštas

Dėl Molėtų rajono savivaldybės mero ir mero pavaduotojo pareiginės algos koeficientų nustatymo

1. **Parengto tarybos sprendimo projekto tikslai ir uždaviniai.** Šio sprendimo projekto tikslas – nustatyti savivaldybės mero ir mero pavaduotojo darbo užmokestį nuo 2020-01-01 pasikeitus teisiniam reglamentavimui.
2. **Šiuo metu esantis teisinis reglamentavimas.** Pagal LR vietos savivaldos įstatymo 16 straipsnio 2 dalies 2 punkto nuostatas Savivaldybės mero darbo užmokesčio nustatymas yra išimtinės savivaldybės tarybos kompetencijos klausimas.

Savivaldybės mero darbo užmokestį reglamentuoja Lietuvos Respublikos valstybės politikų ir valstybės pareigūnų darbo apmokėjimo įstatymas. Nuo 2020 m. sausio 1 d. įsigaliojo Lietuvos Respublikos valstybės politikų ir valstybės pareigūnų darbo apmokėjimo įstatymo VIII 5 straipsnio ir priedėlio pakeitimo įstatymas, kuriame nustatyta, kad kai savivaldybių teritorijoje gyvena nuo 15 tūkstančių iki 50 tūkstančių gyventojų, mero pareiginės algos koeficientas yra 18,3, mero pavaduotojo -15,3. Iki šio įstatymo įsigaliojimo buvo mero pareiginės algos koeficientas 18, mero pavaduotojo 15.

**3. Galimos teigiamos ir neigiamos pasekmės priėmus siūlomą tarybos sprendimo projektą.** Neigiamų pasekmių nenumatoma. Bus įgyvendintos Lietuvos Respublikos valstybės politikų ir valstybės pareigūnų darbo apmokėjimo įstatymo nuostatos.

**4. Priemonės sprendimui įgyvendinti.**

**5. Lėšų poreikis ir jų šaltiniai (prireikus skaičiavimai ir išlaidų sąmatos)** savivaldybės administracijos biudžeto lėšos.

**6. Vykdytojai, įvykdymo terminai.** Savivaldybės administracijos buhalterinės apskaitos skyrius.